**Star Trek VIII: Prvý kontakt** je v poradí ôsmy celovečerný film na tému Star Trek. Druhý zo série, ktorá vychádza z postáv a udalostí seriálu *Star Trek: Nová generácia*.

Krátko po uvedení filmu *Star Trek: Generácie* dostali scenáristi Ronald D. Moore a Brannon Braga úlohu spracovať ďalší príbeh, tentoraz s významnou účasťou Borgov. Producent Rick Berman požadoval zaradenie cestovania v čase, čo scenáristi vyriešili umiestnením príbehu do 21. storočia. Réžiu dostal Jonathan Frakes, v seriáli a filmoch ako komandér William T. Riker. Rozpočet bol stanovený na 47 mil. $, dovtedy najvyšší v celej sérii Star Trek.

Došlo k viacerým vylepšeniam, ako po stránke technického prevedenia vesmírných lodí, samotných bojov v otvorenom vesmíre, tak aj designovým zmenám uniforiem posádky a vo stvárnení Borgov. Film bol nominovaný na Academy Awards za masky.

Zápletka
--------

Borgovia sa snažia cestovaním v čase z roku 2373 do roku 2063 prekaziť ľuďom na Zemi prvý pokus s warp rýchlosťou. Tým by spôsobili zmeny v časovej osi, zabránili prvému kontaktu s Vulkáncami. Bez prvého kontaktu by nedošlo na spustošenej Zemi k technickému a spoločenskému rozvoju, k vzniku Spojenej federácie planét, a tak k ohrozeniu budúcich plánov Borgov v asimilovaní {\displaystyle \alpha } kvadrantu. 

> 
> Je tam vysoká koncentrácia metánu a oxidu uhličitého. Populácia približne deväť miliárd. Všetci Borgovia. *(Dat o Zemi v budúcnosti)*
> 
> 
> 

> 
> Odpor je márny. *(Borgské spoločenstvo)*
> 
> 
> 

A preto sa posádka USS Enterprise E snaží cestovaním v čase za borgskou loďou zabrániť týmto zmenám.

Príbeh
------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Hviezdny čas 50893,5. Borgovia opäť útočia na Zem. Kapitán Jean-Luc Picard a jeho loď s novým poradovým značením USS Enterprise E dostáva priamy rozkaz hliadkovať v Neutrálnej zóne. Rozkaz bol vydaný z obavy, že kapitán nie je dostatočne spoľahlivý, keďže bol pred šiestimi rokmi asimilovaný a bol Borgom s menom Locutus. Rozkazu sa vzoprie a letí s plnou podporou posádky Enterprise do boja o Zem. Prevezme velenie nad takmer padlou flotilou lodí a spoločným útokom, s využitím znalostí o Borgoch dôjde k zničeniu útočiacej borgskej kocky. Z kocky však unikne guľovitý modul, ktorý vyvolá chronometrický vír na cestovanie v čase. Modul ním letí na Zem do roku 2063. Na Zemi bolo desať rokov po 3. svetovej vojne, väčšina planéty bola zničená a nefungovala žiadna obrana. Posádka Enterprise zachytená vírom vidí dopad na populáciu na Zemi, a preto zachováva kurz a letí vírom za Borgami, so snahou predísť zmene v časovej línii, ktorú spôsobili.

Modul bombarduje územie Montany, plán štartu rakety takmer stroskotáva. Enterprise po prelete časovým oknom zničí modul, no nezabráni transportu niekoľkých Borgov na Enterprise, ktorí sa ju pokúšajú asimilovať. Z väčšej časti sú úspešní, zajali Data, ich hlavnou snahou je kontaktovať súčasných Borgov v {\displaystyle \delta } kvadrante, využitím deflektoru Enterprise. Pokus je Picardom, Worfom a ďalším dôstojníkom zmarený, no nepriaznivý vývoj situácie núti kapitána spustiť autodeštrukciu.

Na zemi v Montane zatiaľ časť posádky (William T. Riker, Deanna Troi, Beverly Crusherová) presviedča miestneho vedca Zeframa Cochrana, aby vzlietol so svojou raketou *Phoenix* a použil warpový pohon. Tým by upútal pozornosť Vulkáncov, ktorí prelietajú slnečnou sústavou. A došlo by tak k prvému medziplanetárnemu kontaktu ľudí s inou rasou. Cochran čelí príbehom z budúcnosti o tom, aký je slávny, uznávaný a pod. Spolu s jeho alkoholizmom má posádka problém presvedčiť ho v pláne vzlietnuť.

Úspešne dôjde k štartu Phoenixu, zatiaľ čo na sa evakuovanej Enterprise kapitán snaží oslobodiť Data výmenou za seba. Ako niekdajší člen spoločenstva, silná osobnosť je pre Borgov veľmi cenný. Dat však dostal od Borgov ľudskú kožu a konečne sa takmer úplne poľudštil, a tak zostal Borgom zaviazaný. Kapitánovi nezostáva nič, len sledovať ako Dat zastavuje autodeštrukciu, vystreľuje salvu fotónových torpéd na Phoenix. Dat však náhle poruší obal chladenia warpového jadra, unikajúci plyn devastuje biologickú zložku Borgov. Picard hrozbe unikol, Dat obetoval svoje ľudské časti tela, Cochranovú loď zle nastavené torpéda minuli. Vulkánci pristanú na Zemi, Enterprise v zákryte mesiaca už čo najmenej ovplyvňuje časovú os. S využitím borgskej technológiej, ktorá zostala integrovaná do lodných systémov sa vráti posádka v čase naspäť domov.

 Opis zápletky alebo rozuzlenia príbehu sa tu končí.

Referencie
----------

1. ↑  
 *Star Trek: First Contact* [online]. Memory Alpha, 26.11.2003, rev. 2009-06-25, [cit. 2009-06-29]. Dostupné online. (anglicky)

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Star Trek VIII: Prvý kontakt**
* Spolupracuj na Commons Commons ponúka multimediálne súbory na tému **Star Trek VIII: Prvý kontakt**

Externé odkazy
--------------

* Prvý kontakt na Memory Alpha (Star Trek wiki)

*Tento článok je čiastočný alebo úplný preklad článku Star Trek: First Contact na anglickej Wikipédii.*

| * z
* d
* u
Svet Star Treku |
| --- |
| **Televízna a filmová produkcia** (kánon) |  |
| Seriály | 
* *Star Trek* (pôvodný seriál; zoznam častí)
* *Star Trek* (animovaný seriál; zoznam častí)
* *Nová generácia* (zoznam častí)
* *Vesmírna stanica D.S. 9* (zoznam častí)
* *Voyager* (zoznam častí)
* *Enterprise* (zoznam častí)

 |
| Filmy | 
* *I: The Motion Picture*
* II: The Wrath of Khan
* III: The Search for Spock
* IV: The Voyage Home
* V: The Final Frontier
* VI: The Undiscovered Country
* VII: Generácie
* VIII: Prvý kontakt
* IX: Vzbura
* X: Nemezis
* Star Trek (1)
* Star Trek: Do temnoty
* Star Trek: Renegades (TV film)
* *Star Trek Beyond* (v príprave)

 |
| **Prostredie Star Treku** |
| Rasy | 
* 8472
* Bajorani
* Borgovia
* Cardassiani
* Ferengovia
* Klingóni (klingónčina)
* Ľudia
* Q
* Romulani
* Tholiani
* Trillovia
* Vulkánci

 |
| Civilizácie | 
* Spojená federácia planét
* Borgovia
* Dominion
* Klingónska ríša
* Romulanské impérium

 |
| Plavidlá | 
* Spojenej Zeme (pred vytvorením Federácie)
* Spojenej federácie planét
* Borgov
* Dominionu
* Klingónskej ríše
* Romulanského impéria

 |
| Technológie | 
* phaser
* fotónové torpédo
* transfázové torpédo
* maskovacie zariadenie
* replikátor
* simulátor
* *Enterprise*
* raketoplán
* transportér
* warp pohon
* impulzný pohon
* vlečný lúč
* asimilácia
* podpora života
* Jefferiesov prielez
* trikodér

 |
| Ďalšie témy | 
* hviezdne dátum
* planéty
* klasifikácia planét
* kvadranty Galaxie
* Zefram Cochrane
* Hviezdna flotila
* Základné smernice
* „Odpor je marný"
* redshirt

 |
| Ostatné | 
* Memory Alpha
* hry
* knihy
* trekkies
* *Star Trek: Phase II* (zrušený seriál)
* *Star Wreck* (paródia)
* *’u’* (klingónska opera)

 |